wickkiey/tamil-wikipedia-chunked huggingface dataset:
# மக்கள் தாவரத்தொடர்பியல்

குணப்படுத்துபவர்களால் தாவரங்கள் பரவலாகப் பயன்படுத்தப்படுகின்றன.]]
**மக்கள் தாவரத்தொடர்பியல் (***Ethnobotany***)** என்பது, ஒரு குறிப்பிட்ட நிலப்பகுதியின் தாவரங்களுக்கும், உள்ளூர் மக்களுக்கும், அவர்தம் பண்பாடுகளுக்கும் இடையே நிலவும், அக்குறிப்பிட்ட மக்களின் பாரம்பரிய அறிவையும், அத்தாவரங்களின் நடைமுறை பயன்பாடுகளையும் ஆராயும் ஆய்வு ஆகும். இந்த ஆய்வில் ஒரு தாவரவியலாளர், ஒரு குறிப்பிட்ட நிலப்பகுதியின் தாவரங்கள், மருந்துகள், உணவுகள், போதைப் பொருட்கள்,உடைகள் போன்ற, வாழ்க்கையின் பல உட்கூறுகளையும், உள்ளூர் தாவரங்களின் நடைமுறை பயன்பாடுகளை உள்ளடக்கிய, உள்ளூர் பழக்கவழக்கங்களையும் ஆவணப்படுத்த முயற்சி செய்கிறார். இரிச்சர்டு இவான்சு சூல்டெசு (Richard Evans Schultes), என்பவரே, *மக்கள் தாவரத்தொடர்பியலின் தந்தை* என்று போற்றப்படுகிறார். அவரின் கூற்று பின்வருமாறு:-<blockquote>“மக்கள் தாவரத்தொடர்பியல் என்பது உலகின் பல்வேறு பகுதிகளில் உள்ள பழமையான சமூகங்களால் பயன்படுத்தப்படும் தாவரங்களை ஆய்வு செய்வதாகும்.”</blockquote>இவர் காலத்திலிருந்தே, இத்துறையானது, பாரம்பரிய அறிவை எளிமையாகப் பெறுவதிலிருந்து, இப்போதுள்ள சமுதாயத்திற்கு, முதன்மையாக மருந்து வடிவில் பயன்படுத்துவதற்கு வளர்க்கப்பட்டு வந்துள்ளது. அறிவுசார் சொத்துரிமைகள் மற்றும் நன்மை-பகிர்வு ஏற்பாடுகள் ஆகியன இத்துறைக்குரிய முக்கியமான பிரச்சினைகளாகவும், இடர்களாகவும் இருக்கின்றன.
- *Journal of Ethnopharmacology*
- *Indian Journal of Traditional Knowledge (IJTK)*
- *Latin American and Caribbean Bulletin of Medicinal and Aromatic Plants*
# பத்திரப்பன்

**பத்திரப்பன்** (பிறப்பு: ஏப்ரல் 16, 1936) என்பவர் கோயம்புத்தூர் மாவட்ட மேட்டுப்பாளையத்தைச் சேர்ந்த வள்ளி ஒயில் கும்மியாட்ட நடன ஆசிரியரும் பத்மஸ்ரீ விருதாளருமாவார். தனது ஆட்டத்தின் மூலம் இந்திய வரலாறும் சமூகப் பிரச்சினையும் பற்றி எடுத்துரைத்து வருகிறார். கும்மி ஆட்டத்தில் சிறந்து விளங்கியதற்காகவும், பெண்களுக்குச் சிறப்பான பயிற்சி அளித்ததற்காகவும் கலைப்பிரிவில் 2024 ஆம் ஆண்டில் பத்மஸ்ரீ விருது வழங்கப்பட்டது.
# பத்திரப்பன்

## வாழ்க்கைக் குறிப்பு

இவர் மேட்டுப்பாளையம் அருகே தாசனூர் என்ற தாசம்பாளையத்தில் மாரன்ன கவுடர், ரங்கம்மாள் தம்பதியினருக்கு மகனாக 1936 ஏப்ரல் 16 ஆம் நாள் பிறந்தார். எட்டாம் வகுப்பு வரை படித்தார் பின்னர் கிராமிய கலைமீது கொண்ட ஆர்வத்தால் வள்ளி கும்மியாட்டம் நடத்தத்தொடங்கினார். இவருடைய மனைவி மாதம்மாளும் மகன் நக்கீரனும் இறந்துவிட்டனர். மகள் முத்தம்மாள் வீட்டில் வாழ்ந்து வருகிறார்.
# பத்திரப்பன்

## விருதுகள்

1. கலைமாமணி விருது 2019
1. பத்மஸ்ரீ விருது 2024
# புரோமைல் புளோரைடு

**புரோமைல் புளோரைடு** (*Bromyl fluoride*) என்பது BrO<sub>2</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# புரோமைல் புளோரைடு

## தயாரிப்பு

ஐதரசன் புளோரைடுடன் பொட்டாசியம் டெட்ராபுளோரோ ஆக்சோபுரோமேட்டு (K[BrOF<sub>4</sub>) சேர்மத்தை சேர்த்து வினைபுரியச் செய்து புரோமைல் புளோரைடை தயாரிக்கலாம்.  
- புரோமின் ஐம்புளோரைடுடன் அயோடைல் புளோரைடு, அயோடோசில் முப்புளோரைடு, அயோடின் ஐந்தாக்சைடு இவற்றில் ஒன்றை சேர்த்து வினையில் ஈடுபடுத்தினாலும் புரோமைல் புளோரைடு உருவாகும்.
# புரோமைல் புளோரைடு

## வேதிப் பண்புகள்

- சூடுபடுத்தினால் சிதைவடையும்:
::3BrO<sub>2</sub>F → BrF<sub>3</sub> + Br<sub>2</sub> + 3O<sub>2</sub>
- நீருடன் தீவிர வினையில் ஈடுபடும். வெடித்தலும் நிகழும்:
::BrO<sub>2</sub>F + H<sub>2</sub>O -> HBrO<sub>3</sub> + HF  
- காரங்களுடன் புரோமைல் குளோரைடு வினையில் ஈடுபடும்:
::BrO<sub>2</sub>F + 2NaOH -> NaBrO<sub>3</sub> + NaF + H<sub>2</sub>O
# ஜி. நாச்சியார்

**ஜி. நாச்சியார்** (*G. Nachiar*, பிறப்பு: 15 செப்டம்பர் 1940) என்பவர் தமிழகத்தைச் சேர்ந்த கண் மருத்துவரும், பத்மஸ்ரீ விருதாளருமாவார். இவர் அரவிந்த் கண் மருத்துவமனையின் நிறுவனர்களுள் ஒருவராவார், தற்போது இதன் கவுரவத் தலைவராக உள்ளார். அரவிந்த் கண் மருத்துவமனையை நிறுவிய மருத்துவர் ஜி. வெங்கடசாமி இவரின் சகோதரராவார்.
# ஜி. நாச்சியார்

## வாழ்க்கைக் குறிப்பு

இவர் தூத்துக்குடி மாவட்டம் வடமலாபுரத்தில் 1940 செப்டம்பர் 15 ஆம் நாள் பிறந்தார். 1963-இல் சென்னைப் பல்கலைக்கழகத்தில் இளநிலை மருத்துவப் பட்டமும், 1966 இல் கண்ணியல் மருத்துவத்தில் பட்டயமும் பெற்றார். பின்னர் 1969 இல் மதுரை பல்கலைக்கழகத்தில் கண்ணியல் மருத்துவத்தில் எம்.எஸ்.பட்டமும், 1973 இல் அமெரிக்காவின் சிகாகோ நகரில் இலினாய்ஸ் பல்கலைக்கழகத்தில் கண்ணியல் நோய் ஆய்வுக்கான பெல்லோசிப்பும், 1978 இல் அமெரிக்காவின் பாஸ்டன் நகரில் ஹார்வர்டு பல்கலைக்கழகத்தில கண்ணியல் நோய் ஆய்வு, நரம்பியல் கண் மருத்துவ பெல்லோசிப்பும் பெற்றார்.  
1965 இல் மதுரை எர்ஸ்கின் மருத்துவமனையில் கண் மருத்துவராகப் பணியைத் தொடங்கி, 1979 இல் அரவிந்த் கண் மருத்துவமனையின் மருத்துவ அதிகாரியாகப் பொறுப்பேற்றார். தற்போது மருத்துவப் பணியிலிருந்து ஓய்வு பெற்றாலும் அரவிந்த் மருத்துவனையின் கவுரவத்தலைவராக உள்ளார்.
# குளோரின் முப்புளோரைடு ஈராக்சைடு

**குளோரின் முப்புளோரைடு ஈராக்சைடு** (*Chlorine trifluoride dioxide*) என்பது ClO<sub>2</sub>F<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். குளோரின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# குளோரின் முப்புளோரைடு ஈராக்சைடு

## தயாரிப்பு

குளோரின் மோனோபுளோரைடுடன் ஈராக்சிசன் இருபுளோரைடை சேர்த்து வினைபுரியச் செய்தால் குளோரின் முப்புளோரைடு ஈராக்சைடு உருவாகும்:  
::ClF + O<sub>2</sub>F<sub>2</sub> -> ClO<sub>2</sub>F<sub>3</sub>  
குளோரின் முப்புளோரைடுடன் ஆக்சிசன் வாயுவை சேர்த்து வினைபுரியச் செய்தும் குளோரின் முப்புளோரைடு ஈராக்சைடை தயாரிக்கலாம்:
# குளோரின் முப்புளோரைடு ஈராக்சைடு

## வேதிப் பண்புகள்

நீருடன் தீவிர வினையில் ஈடுபடும்.
# திருநாவாய் தாமரைக் காயல்

**திருநாவாய் தாமரை ஏரி** அல்லது **திருநாவாய் புலம் பெயர் பறவைகள் சரணாலயம்** (*Lotus Lake Wetland Thirunavaya Malappuram*, ) என்பது கேரளத்தின் மலப்புறம் மாவட்டம், திருநாவாயில் உள்ள ஒரு சதுப்பு நிலம், ஏரி மற்றும் சரணாலயம் ஆகும். இங்கு தெற்கு பள்ளர் தாமரை ஏரி, வலியபரபூர் தாமரை ஏரி, எடக்குளம் தாமரை ஏரி உட்பட பல தாமரை ஏரிகளை இங்கு காணலாம். இந்த பறவைகள் சரணாலயத்திற்கு பல பறவைகள் வலசை வருகின்றன.
# திருநாவாய் தாமரைக் காயல்

## திருநாவாய் தாமரை ஏரி

இந்தியாவின், கேரளாவில் உள்ள மலப்புரம் மாவட்டத்தில் உள்ள திருநாவாய் தாமரை ஏரி மற்றும் தாமரைப் பண்ணை பிரபலமான சுற்றுலாத் தலங்கலாகும். இந்த ஏரியில் உள்ள தாமரை செடிகள், ஏரிக்கு அருகில் உள்ள கோயில்களான, திருநாவாய் நவ முகுந்தன் கோயில் ஆகியவற்றிற்கு பிரபலமானது. இங்கிருந்து இந்தியாவின் பல மாநிலங்களுக்கு தாமரை மலர் ஏற்றுமதி செய்யப்படுகிறது. இங்கிருந்து நேரடியாக இந்தியாவில் உள்ள பல கோவில்களுக்கு தாமரை மலர்கள் விற்பனைக்காக அனுப்பப்படுகின்றன. தாமரை ஏரியில் தாமரை சாகுபடியானது இங்குள்ள உள்ளூர் மக்களால் பெரும்பாலும் முஸ்லிம் விவசாயிகளால் செய்யப்படுகிறது.
# திருநாவாய் தாமரைக் காயல்

## திருநாவாய் வலசை பறவைகள் சரணாலயம்

நத்தை குத்தி நாரை, கொக்கு போன்ற பல பறவைகள் இங்கு வலசை வருகின்றன. செப்டம்பர்-பெப்ரவரி பருவத்தில், வலசை வரும் அரிய பறவைகள் இங்கு காணப்படுவதுடன், அன்செரிபார்மஸ், குயில், ஆந்தை, கொக்கு, ஹெரான், நீர்க்காகம், மூர்ஹென், பாம்புத் தாரா, செம்பருந்து, மற்றும் பிற பறவைகள் அப்போது இங்கு காணப்படுகின்றன. இந்த ஏரிக்கு இமயமலையிலிருந்தும், சில சைபீரியாவிலிருந்தும் வலசை வருகின்றன.
# திருநாவாய் தாமரைக் காயல்

## நிலவியல்

தாமரை ஏரி மற்றும் சரணாலயம் பரப்பளவில் பாரதப்புழா ஆற்றின் தென் கரையில் அமைந்துள்ளது.  
திருநாவாய் தாமரை ஏரியானது திருநாவாய் தொடருந்து நிலையத்திலுருந்து தொலைவிலும், மாநில நெடுஞ்சாலை 66 எதிர் திசையில் புத்தனத்தாணி மற்றும் குட்டிப்புரம் செல்கிறது. கோழிக்கோடு பன்னாட்டு வானூர்தி நிலையம் திருநாவாயிலிருந்து 40 கி.மீ (25 மைல்) தொலைவில் உள்ளது.
# திக்லிப்டெரா வெர்டிசில்லாடா

பிளாசுமோடிய நோய் கிருமி ஆய்வில், இவ்வினம் பயனாகிறது]]
**திக்லிப்டெரா வெர்டிசில்லாடா** (தாவர வகைப்பாட்டியல்: *Dicliptera verticillata*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இத்தாவரயினம் குறித்த முதல் ஆவணக்குறிப்பு, 1922 ஆம் ஆண்டு வெளிவந்துள்ளது. ஆப்பிரிக்க நாடுகள் மற்றும் இந்தியா போன்ற நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக இந்நாடுகளின் பாரம்பரிய மருத்துவத்தில் பயனாகிறது. குறிப்பாக, நைசீரியா நாட்டில் மலேரியா நோய் மருத்துவ ஆய்வுகளில் பயன்படுத்தப்படுகிறது.
# சி. எஸ். ரங்கா ஐயர்

**சி. எஸ். ரங்கா ஐயர்** (*C. S. Ranga Iyer*) (1895-1963) ஓர் இந்திய பத்திரிகையாளரும், அரசியல்வாதியும், இந்திய சுதந்திர ஆர்வலரும் மற்றும் சமூக சீர்திருத்தவாதியும் ஆவார்.
# சி. எஸ். ரங்கா ஐயர்

## சொந்த வாழ்க்கை

சி.எஸ். ரங்கா ஐயர் 1895 இல் சென்னை மாகாணத்தில் பிறந்தார். சென்னை, மாநிலக் கல்லூரியில் தனது கல்வியைப் பெற்றார். கல்வியை முடித்தவுடன், ஒரு பத்திரிகையாளராக வாழ்க்கையைத் தொடங்கினார். *தி இன்டிபென்டன்ட்* என்ற ஆங்கிலப் பத்திரிகையின் ஆசிரியராகப் பணியாற்றினார். இந்த காலகட்டத்தில், இவர் கேத்ரின் மேயோவின் மதர் இந்தியா என்ற நூலை பகடி செய்து *பாதர் இந்தியா* என்ற புத்தகத்தை எழுதினார்.  
ரங்கா ஐயர் அரசியலிலும் தீவிரமாக இருந்தார் . 1929 இல் வெளியேற்றப்படும் வரை இந்திய தேசிய காங்கிரசு கட்சி உறுப்பினராக பணியாற்றினார்.
# சி. எஸ். ரங்கா ஐயர்

## ஏகாதிபத்திய சட்டசபை

ரங்கா ஐயர் 1923 இல் ஏகாதிபத்திய சட்டசபைக்குத் தேர்ந்தெடுக்கப்பட்டார். 1929 இல், இவர் சட்ட சபையில் தீண்டாமை ஒழிப்பு மசோதாவை முன்மொழிந்தார். ஆனால் பின்னர் மகாத்மா காந்தி மற்றும் ஜவகர்லால் நேரு போன்ற காங்கிரசின் முக்கிய உறுப்பினர்கள் இந்த மசோதாவை எதிர்த்தனர் என்று காரணம் கூறி தனது திட்டத்தை திரும்பப் பெற்றார்.
# ஆதாரங்கள்

-
# குளோரோசில் புளோரைடு

**குளோரோசில் புளோரைடு** (*Chlorosyl fluoride*) என்பது ClFO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். குளோரின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# குளோரோசில் புளோரைடு

## தயாரிப்பு

- குறைந்த வெப்பநிலையில் நீர்த்த வாயு கட்டத்தில் குளோரின் முப்புளோரைடை பகுதியளவு நீராற்பகுப்பு செய்தால் குளோரோசில் புளோரைடு உருவாகும்.  
- குளோரின் முப்புளோரைடுடன் நைட்ரிக் அமிலத்தை சேர்த்து வினைபுரியச் செய்தும் குளோரோசில் புளோரைடு தயாரிக்க முடியும்.
# குளோரோசில் புளோரைடு

## வேதிப் பண்புகள்

குளோரோசில் புளோரைடு வெப்பத்தால் சிதைவுக்கு ஆளாகிறது. ClF மற்றும் ClO சேர்மங்கள் விகிதாசார அளவில் கிடைக்கின்றன:  
::2FClO -> ClF + FClO<sub>2</sub>
::2FClO -> 2ClF +O<sub>2</sub>
# அயோடோசில் பெண்டாபுளோரைடு

**அயோடோசில் பெண்டாபுளோரைடு** (*Iodosyl pentafluoride*) என்பது IOF<sub>5</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# அயோடோசில் பெண்டாபுளோரைடு

## தயாரிப்பு

- அயோடின் எப்டாபுளோரைடு தண்ணீருடன் சேர்ந்து வினைபுரிந்தால் அயோடோசில் பெண்டாபுளோரைடு உருவாகிறது.
::IF<sub>7</sub> + H<sub>2</sub>O -> IOF<sub>5</sub> + 2HF  
- அயோடின் எப்டாபுளோரைடை சிலிக்கன் டையாக்சைடுடன் சேர்த்து வினைபுரியச் செய்தும் அயோடோசில் பெண்டாபுளோரைடு தயாரிக்க முடியும்:  
::2IF<sub>7</sub> + SiO<sub>2</sub> -> 2IOF<sub>5</sub> + SiF<sub>4</sub>
# அயோடோசில் பெண்டாபுளோரைடு

## இயற்பியல் பண்புகள்

அயோடோசில் பெண்டாபுளோரைடு நிறமற்ற நீர்மமாக உருவாகிறது. IOF<sub>5</sub> இன் மூலக்கூறு உருக்குலைந்த எண்முக வடிவில் O=I(F4)–F காணப்படுகிறது. இதன் உருகுநிலை 4.5 ° செல்சியசு வெப்பநிலையாகும்.
# அயோடோசில் பெண்டாபுளோரைடு

## வேதிப் பண்புகள்

அயோடோசில் பெண்டாபுளோரைடு கிராஃபைட்டுடன் வினைபுரிந்து கருப்பு கிராஃபைட் இடைச்செருகல் சேர்மத்தை உருவாக்குகிறது. அயோடோசில் பெண்டாபுளோரைடு ஆர்சனிக் பெண்டாபுளோரைடு மற்றும் ஆன்டிமனி பெண்டாபுளோரைடு ஆகியவற்றுடன் கூட்டு வேதிப்பொருளை உருவாக்குகிறது.
# வேலி ஏரி

**வேலி ஏரி** அல்லது **வேலி காயல்** (*Veli Lake* or *Veli Kayal*) என்பது இந்தியாவின் கேரளத்தின், திருவனந்தபுரம் மாவட்டத்தில் உள்ள ஒரு நன்னீர் ஏரி ஆகும். கேரளத்தின் தலைநகரான திருவனந்தபுரத்தில் இருந்து 8 கி.மீ. தொலைவில் இந்த ஏரி உள்ளது.  
வேலி ஏரியின் கிழக்குப் பகுதி அரபிக்கடலுடன் இணைந்துள்ளது.
# வேலி ஏரி

## அமைவிடம்

இந்த ஏரி திருவனந்தபுரம் நகருக்கு வடமேற்கே 8 கி.மீ. தொலைவில் அமைந்துள்ளது. இஸ்ரோவின் விண்வெளி ஆராய்ச்சி நிறுவனமான விக்ரம் சாராபாய் விண்வெளி மையம் ஏரிக்கு அருகில் அமைந்துள்ளது.
# சோலையாறு அணை, கேரளம்

**சோலையாறு அணை** என்பது இந்தியாவின் கேரளத்தின் திருச்சூர் மாவட்டத்தில், சாலக்குடி ஆற்றின் குறுக்கே மலக்கபாரை என்ற இடத்தில் கட்டப்பட்ட கற்காரை அணையாகும். இந்த அணையானது முதன்மை சோலையாறு அணை, சோலையாறு பக்கவாட்டு மற்றும் சோலையார் சேணம் அணை ஆகியவற்றைக் கொண்டுள்ளது. இந்த அணையில் கேரள அரசு மின்சார வாரியத்துக்குச் சொந்தமான சோலையாறு நீர்மின்சாரத் திட்டம் உள்ளது. நீர் மின் திட்டத்தின் மொத்த நிறுவப்பட்ட திறன் 3 விசை குழாய்களுடன் 54 மெகாவாட் ஆகும். அணையின் அதிகபட்ச சேமிப்பு கொள்ளளவு 2663 அடி. சோலையாறு &nbsp;சாலக்குடி நகரத்திலிருந்து 65 கி.மீ. தொலைவில் உள்ளது. சோலையாறு அணைக்கு மேல் உள்ள அணை, தமிழகத்திற்குச் சொந்தமான மேல் சோலையாறு அணையாகும் .
# சோலையாறு அணை, கேரளம்

## வரலாறு

சோலையாறு அணை, சோலையார் சேணம் அணை மற்றும் சோலையார் பக்கவாட்டு அணை ஆகியவை 1965 இல் பயன்பாட்டுக்கு வந்தன. இந்த நீர்த்தேக்கம் 8.705 சதுர கி.மீ. பரப்பளவைக் கொண்டுள்ளது. மேலும் அணையின் நீளம் 430.60 மீட்டர் ஆகும். சோலையாறு அணை 66 மீட்டர் உயரமும் 430 மீட்டர் அகலமும் கொண்டது, சோலையாறு பக்கவாட்டு அணை அடித்தளத்திலிருந்து 18 மீட்டர் உயரம் 109 மீட்டர் நீளமும் கொண்டது. சோலையாறு சேணம் அணை 259 மீட்டர் உயரமும் 109 மீட்டர் அகலமும் கொண்டது.
# சிவநேசன் அச்சுலிங்கம்

**சிவனேசன் அச்சுலிங்கம்** (*Sivanesan Achalingam*; சீனம்: 西瓦内桑·阿查林加姆; (பிறப்பு: 15 மார்ச் 1956) என்பவர் மலேசிய அரசியல்வாதி; பேராக் மாநில சட்டமன்ற உறுப்பினர்; பேராக் மாநில ஆட்சிக்குழு உறுப்பினர் (*Perak State Executive Council*) (**EXCO**) ஆகும்.  
அத்துடன் பேராக் மாநிலத்தின் இந்தியர்கள் தொடர்பான விவகாரங்களுக்கு பொறுப்பு வகிக்கும் மாநில அமைச்சராகவும் பொறுப்பு வகிக்கின்றார். மலேசியாவில் மாநில அமைச்சர்களை மாநில ஆட்சிக்குழு உறுப்பினர் என்று அழைப்பது வழக்கம்.  
இவர் பாக்காத்தான் அரப்பான் (PH) கூட்டணியின் ஒரு கூட்டுக் கட்சியான ஜனநாயக செயல் கட்சியின் (Democratic Action Party) (DAP) மூத்த உறுப்பினரும் ஆவார்.
# சிவநேசன் அச்சுலிங்கம்

## பொது

### பதவிகள்

- பேராக் மாநில ஆட்சிக்குழு உறுப்பினர் (EXCO) - பாக்காத்தான் ராக்யாட் (PR), பாக்காத்தான் அரப்பான் (PH), பாரிசான் நேசனல் (BN)
- பேராக் மந்திரி பெசார் முகமது நிசார் சமாலுதீன், அகமத் பைசல் அசுமு சராணி முகமது (மார்ச் 2008 - பிப்ரவரி 2009); (மே 2018 மார்ச் 2020) (நவம்பர் 2022 - தற்போது வரையில்)
- பேராக் மாநில சட்டமன்றம் (MLA) - சுங்கை சட்டமன்ற தொகுதி (மார்ச் 2008 தொடக்கம்)
# சிவநேசன் அச்சுலிங்கம்

## தேர்தல் முடிவுகள்

**'''பேராக் மாநில சட்டமன்றம்'''**  
| 2004 | **N57** சுங்கை | **சிவநேசன் அச்சுலிங்கம்** (ஜசெக) | 4,389 | 40.92% | **கணேசன் இரத்தினம்** (மஇகா) | **6,334** | **59.08%** | 11,316 | 1,945 | 64.23% |
| --- | --- | --- | --- | --- | --- | --- | --- | --- | --- | --- |
| 2008 | **சிவநேசன் அச்சுலிங்கம்** (ஜசெக) | **6,323** | **56.50%** | வீரசிங்கம் சுப்பையா (மஇகா) | 4,869 | 43.50% | 11,719 | 1,454 | 67.78% |  |
| 2013 | **சிவநேசன் அச்சுலிங்கம்** (ஜசெக) | **9,314** | **61.61%** | கோ கிம் சுவி (மசீச) | 5,803 | 38.39% | 15,393 | 3,511 | 80.20% |  |
| 2018 | **சிவநேசன் அச்சுலிங்கம்** (ஜசெக) | **9,631** | **72.56%** | இளங்கோ வடிவேலு (மஇகா) | 3,138 | 23.64% | 13,612 | 6,493 | 79.50% |  |
| அப்பளசாமி செதக்கியா (பாஸ்) | 505 | 3.80% |  |  |  |  |  |  |  |  |
| 2022 | **சிவநேசன் அச்சுலிங்கம்** (ஜசெக) | **9,549** | **58.97%** | இளங்கோ வடிவேலு (மஇகா) | 4,311 | 26.62% | 16,192 | 5,238 | 69.27% |  |
| திலக் ராஜ் குணசேகரன் (பாஸ்) | 1,744 | 10.77% |  |  |  |  |  |  |  |  |
| மகாடி ரம்லி (சுயேட்சை) | 588 | 3.63% | } |  |  |  |  |  |  |  |
# தேவிபுரம் (முல்லைத்தீவு)

<templatestyles src="Module:Infobox/styles.css"></templatestyles>
**தேவிபுரம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 25 கிலோமீட்டர் தூரத்தில் அமைந்துள்ளது.  
இந்த கிராமம் இரண்டு பெரும் குடியேற்றங்களை கொண்ட ஒரு கிராமம் ஆகும். "அ" பகுதி, "ஆ" பகுதி என்று குறிப்பிடப்படும் இரண்டு குடியேற்ற பகுதிகளை கொண்ட கிராமமாகும்.  
இதன் எல்லைகளாக கிழக்கில் நாவலடியாறும் மேற்கில் மாருதப்புரவீகவல்லி ஆறும் தெற்கில் A 35 பிரதான வீதியும் வடக்கில் சிறுகடலும் காணப்படுகிறது.  
தென்னை பயிர்ச்செய்கையை ஊக்குவிப்பு செய்யும் நோக்கில் உருவாக்கப்பட்ட இக் கிராமத்தில் இன்றும் தென்னை பயிர்ச்செய்கையே பிரதானமாக காணப்படுகின்றது.  
ஆரம்ப காலத்தில் யாழ்ப்பாண மக்களின் குடியேற்ற கிராமமாக இருந்த போதும் இலங்கையில் நடந்த உள்நாட்டுப் போரினால் திருகோணமலை மட்டக்களப்பு மலையகம் போன்ற பகுதிகளில் இருந்தும் பெருமளவு மக்கள் இந்த கிராமத்தில் குடியேறி உள்ளனர்.
# தேவிபுரம் (முல்லைத்தீவு)

## பாடசாலைகள்

தேவிபுரம் அரச தமிழ் கலவன் பாடசாலை  
**<big>கோயில்கள்</big>**  
•தேவிபுரம் நவமணி பிள்ளையார் கோயில்  
•தேவிபுரம் முனியப்பர் கோயில்  
•தேவிபுரம் சிந்தாமணி பிள்ளையார் கோயில்  
•தேவிபுரம் நாகதம்பிரான் கோயில்  
•தேவிபுரம் பத்ரகாளி அம்மன் கோயில்  
•நகரேஸ்வரர் ஆலயம் (சிவன் கோயில்)  
•முத்துமாரியம்மன் கோவில்- பாரதி வீதி  
•முத்துமாரியம்மன் கோயில்- கணேஷ் குடியிருப்பு  
•கண்ணன் கோயில் - கணேஷ் குடியிருப்பு
# துசுயந்த் குமார் கௌதம்

**துசுயந்த் குமார் கௌதம்** (*Dushyant Kumar Gautam*) ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் பாரதிய ஜனதா கட்சியின் தேசிய பொதுச்செயலாளர் ஆவார். இவர் பாரதிய ஜனதா கட்சியின் உறுப்பினராக அரியானாவிலிருந்து இந்திய நாடாளுமன்றத்தின் மேலவையான மாநிலங்களவைக்கு உறுப்பினராகத் தேர்ந்தெடுக்கப்பட்டார். இவர் நீண்ட காலமாக பாஜகவின் தாழ்த்தப்பட்ட பிரிவுடன் தொடர்புடையவர். இவர் கடந்த காலங்களில் தில்லி சட்டமன்றத் தேர்தலில் போட்டியிட்டுத் தோல்வியுற்றார். அரியானாவில் உள்ள கர்னால் மாவட்டத்தின் இந்திரி தொகுதியின் சட்டமன்ற உறுப்பினராகத் தேர்ந்தெடுக்கப்பட்ட முன்னாள் ஐஎன்எல்டி தலைவர் ராம் குமார் காஷ்யப்பின் மாநிலங்களவை உறுப்பினரின் எஞ்சிய பதவிக் காலமான 2.5 ஆண்டுகள் பதவி வகித்தார்.
# பாராபங்கி மக்களவைத் தொகுதி

**பாராபங்கி மக்களவைத் தொகுதி** (*Barabanki Lok Sabha constituency*)(முன்னர் **பாரா பங்கி மக்களவைத் தொகுதி** என்று அறியப்பட்டது) வட இந்தியாவில் உத்தரப் பிரதேச மாநிலத்தில் உள்ள 80 மக்களவை (பாராளுமன்ற) தொகுதிகளில் ஒன்றாகும்.
# பாராபங்கி மக்களவைத் தொகுதி

## சட்டசபை தொகுதிகள்

தற்போது, பாராபங்கி மக்களவைத் தொகுதி ஆறு சட்டமன்றத் தொகுதிகளை<nowiki/>கொண்டுள்ளது.
| 266 | குர்சி | பாராபங்கி | சகேந்திர பிரதாப் வர்மா | பாரதிய ஜனதா கட்சி |
| --- | --- | --- | --- | --- |
| 267 | இராம் நகர் | பரீத் மொக்பூப் கித்வாய் | சமாஜ்வாதி கட்சி |  |
| 268 | பாராபங்கி | தர்மராஜ் சிங் யாதவ் | சமாஜ்வாதி கட்சி |  |
| 269 | சைத்பூர் | கவுரவ் குமார் | சமாஜ்வாதி கட்சி |  |
| 272 | கைதர்காத் | தினேசு ராவத் | பாரதிய ஜனதா கட்சி | } |
# பாராபங்கி மக்களவைத் தொகுதி

## பாராளுமன்ற உறுப்பினர்கள்

பாங்ராபாகியிலிருந்து நாடாளுமன்ற உறுப்பினர்களாக தேர்ந்தெடுக்கப்பட்டவர்களின் பட்டியல் பின்வருமாறு:  
| 1952 | மோகன்லால் சக்சேனா | இந்திய தேசிய காங்கிரசு |
| --- | --- | --- |
| 1957 | இராம் சேவக் யாதவ் | சுயேச்சை |
| சுவாமி ராமானந்த சாசுதிரி |  |  |
| 1962 | இராம் சேவக் யாதவ் | சம்யுக்தா சோசலிச கட்சி |
| 1971 | உருத்ர பிரதாப் சிங் | இந்திய தேசிய காங்கிரசு |
| 1977 | இராம் கிங்கர் | ஜனதா கட்சி |
| 1980 | மதசார்பற்ற ஜனதா கட்சி |  |
| 1984 | கமலா பிரசாத் ராவத் | இந்திய தேசிய காங்கிரசு |
| 1989 | ராம் சாகர் ராவத் | ஜனதா தளம் |
| 1991 | ஜனதா கட்சி |  |
| 1996 | பாரதிய ஜனதா கட்சி |  |
| 1999 | ராம் சாகர் ராவத் | பகுஜன் சமாஜ் கட்சி |
| 2009 | பிஎல் புனியா | இந்திய தேசிய காங்கிரசு |
| 2014 | பிரியங்கா சிங் ராவத் | பாரதிய ஜனதா கட்சி |
| 2019 | உபேந்திர சிங் ராவத் | } |
# பாராபங்கி மக்களவைத் தொகுதி

## மேலும் பார்க்கவும்

- பாராபங்கி மாவட்டம்
- மக்களவைத் தொகுதிகளின் பட்டியல்
# இந்துஸ்தான் கி கசம் (1973 திரைப்படம்)

***இந்துஸ்தான் கி கசம்*** (*Hindustan Ki Kasam,* ) 1971 இந்தியா-பாக்கித்தான் போரில் கற்றாழை குவளை நடவடிக்கையை அடிப்படையாகக் கொண்டு 1973 ஆம் ஆண்டு வெளியான இந்தியப் போர்த் திரைப்படமாகும். இத்திரைப்படத்தை இயக்கியது சேத்தன் ஆனந்த், இவர் இதற்கு முன்பு சீன-இந்தியப் போரைப் பற்றிய போர்த் திரைப்படமான *ஹக்கீகத்* (1964) திரைப்படத்தை தயாரித்துள்ளார், இருப்பினும் திரைப்படம் வணிக ரீதியாக சிறப்பாக செயல்படவில்லை.
# இந்துஸ்தான் கி கசம் (1973 திரைப்படம்)

## சுருக்கம்

1971 இந்திய-பாக்கித்தான் போரில் இந்திய வான்படையின் பங்கை தெளிவாக இத்திரைப்படம் விவரிக்கிறது. இது மற்ற இந்திய போர் திரைப்படங்களிலிருந்து வேறுபட்டது.  
இந்தியாவில் மேற்குப் பகுதியில் உள்ள இந்திய வான்படை விமானத் தளத்தில் பாக்கித்தான் வான்படை நடத்திய வான்வழித் தாக்குதலுடன் திரைப்படம் தொடங்குகிறது. சோதனைக்குப் பிறகு, ஒரு விமானி (ராஜ் குமார்) இறந்த தரைப்படைப் பயணியர் உடல் அருகே நின்று சத்தியம் செய்கிறார் - *"ஜவாப் தேனே ஆவுங்கா, ஜவான் கி கசம், ஹிந்துஸ்தான் கி கசம்*" (இந்த சிப்பாயின் மீது சத்தியம் செய்கிறேன், நான் இந்துஸ்தான் மீது சத்தியம் செய்கிறேன், நான் பழிவாங்குவேன்) என்று தொடங்குகின்றது.  
இந்திய வான்படை விமானிகளின் வானொலிகளை போரில் தடுக்கும் பாக்கித்தான் வான்படை கதிரலைக் கும்பா அழிக்கும் இந்திய வான்படையின் பணியைச் சுற்றியே திரைப்படம் சுழல்கிறது.
# இந்துஸ்தான் கி கசம் (1973 திரைப்படம்)

## நடிகர்கள்

- சேதன் ஆனந்த்
- விஜய் ஆனந்த்
- ராஜ் குமார்
- மோகினியாக பிரியா ராஜ்வன்ஷ்
- பால்ராஜ் சாஹனீ
- பத்மா கண்ணா
- அம்ஜத் கான்
- அம்ரிஷ் பூரி
- ராசேசாக பரிக்ஷத் சாஹ்னி
- உசுமானாக பாரத் கபூர்
- நிதின் சேத்தி
- சத்யன் கப்பு
# ஜிஜோ பொன்னூஸ்

**ஜிஜோ பொன்னூஸ்** (*Jijo Punnoose*) என்பவர் கேரளத்தைச் சேர்ந்த இந்திய திரைப்பட இயக்குநர், தயாரிப்பாளர் மற்றும் நடிகர் ஆவார். மலையாளத் திரைப்படத்துறையில் *படையோட்டம்* (1982), *மைடியர் குட்டிச்சாத்தான்* (1984) ஆகிய இரண்டு முக்கிய படங்களை இயக்கியதற்காக இவர் மிகவும் பிரபலமானவர். ஜிஜோ இயக்கிய *படையோட்டம்* இந்தியாவில் முதன்முதலில் உள்நாட்டில் எடுக்கப்பட்ட 70 மிமீ திரைப்படமாகும், மேலும் *மைடியர் குட்டிச்சாத்தான்* இந்தியாவின் முதல் 3டி திரைப்படமாகும் . இவர் நவோதயா ஸ்டுடியோவைச் சேர்ந்த நவோதயா அப்பச்சனின் மகன்.
# ஜிஜோ பொன்னூஸ்

## ஆரம்ப வாழ்க்கையும் குடும்பமும்

ஜிஜோ, கேரளத்தின் ஆலப்புழாவில் சிரோ மலபார் கத்தோலிக்க குடும்பத்தைச் சேர்ந்த திரைப்படத் தயாரிப்பாளர் நவோதயா அப்பச்சனின் மூத்த மகனாகப் பிறந்தார். இவர் கேரளத்தின் முதல் திரைப்பட படப்பிடிப்பு வளாகமான உதயா ஸ்டுடியோவை சொந்தமாக்கக் கொண்ட பெருமைக்குரிய மாலியம்புரக்கல் குடும்பத்தைச் சேர்ந்தவர். அது மலையாளத் திரையுலகின் மூதாதையர் இல்லமாகக் கருதப்படுகிறது. இவரது பெரியப்பா எம். எம். சாக்கோ குட்டநாட்டில் முதல் படகு சேவையை தொடங்கியவர்.  
இவர் உதயா ஸ்டுடியோவை நிறுவிய பழம்பெரும் திரைப்படத் தயாரிப்பாளர் குஞ்சாக்கோவின் மருமகன் ஆவார். ஜிஜோ இந்திய நடிகர் மற்றும் திரைப்பட தயாரிப்பாளரான குஞ்சாக்கோ போபனின் உறவினர்.
# ஜிஜோ பொன்னூஸ்

## தொழில்

படையோட்டம் நவோதயா அப்பச்சனால் தயாரிக்கப்பட்ட ஒரு திரைப்படமாகும். அதன் கதை *தி கொன்ட ஓபி மான்டே கிறிஸ்டோ* என்ற புதினத்தின் பாதிப்பால் உருவானது. இந்தியாவில் சுதேசி முறையில் எடுக்கப்பட்ட முதல் 70 மிமீ படம் இதுவாகும். 1984 இல், இந்தியாவின் முதல் 3டி திரைப்படமான *மைடியர் குட்டிச்சாத்தான்* படத்தை இயக்கினார்.
# ஜிஜோ பொன்னூஸ்

## திரைப்படவியல்

| 1962 | *பார்யா* |  |  |
| --- | --- | --- | --- |
| 1965 | *இனபிரவுகள்* |  |  |
| 1966 | *திலோத்தமா* |  |  |
| 1970 | *பியர்ள் வியூ* |  |  |
| 1980 | *தீக்கடல்* | உதவி இயக்குநர் |  |
| 1982 | *படையோட்டம்* |  |  |
| 1984 | *மைடியர் குட்டிச்சாத்தான்* |  |  |
| 1991 | *பைபிள் கி கஹானியா* | படைப்பு இயக்குநர்; தொலைக்காட்சி தொடர் |  |
| 2023 | *பரோஸ்: கார்டியன் ஆப் டி'காமன்ஸ் டிரஷ்சர்* | திரைக்கதை | } |
# நவோதையா ஸ்டுடியோ

**நவோதயா ஸ்டுடியோ** (*Navodaya Studio*) என்பது கேரளத்தின் கொச்சியை தலைமையிடமாகக் கொண்ட ஒரு இந்திய திரைப்பட படப்பிடிப்பு வளாகம் ஆகும். இது கேரளத்தின் ஆரம்பகால திரைப்பட படப்பிடிப்பு வளாகங்களில் ஒன்றாகும். இது நவோதயா அப்பச்சனால் 1976 இல் நிறுவப்பட்டது. நவோதயா இந்தியத் திரைப்படத்துறையில் முக்கியமான சில படங்களை தயாரித்ததற்காக அறியப்படுகிறது.
# நவோதையா ஸ்டுடியோ

## வரலாறு

1976 ஆம் ஆண்டு தனது சகோதரர் குஞ்சாக்கோவின் உதயா ஸ்டுடியோவில் இருந்து பிரிந்துவந்த அப்பாச்சனால் இந்த படப்பிடிப்பு வளாகம் நிறுவப்பட்டது.
# நவோதையா ஸ்டுடியோ

## பணிகள்

நவோதயா ஸ்டுடியோ தயாரித்த முதல் படமான *கடத்தநாட்டு மக்கம்* படத்தை அப்பச்சன் இயக்கினார். இரண்டாவது படமான *தச்சோளி அம்பு* மலையாளத்தின் முதல் சினிமாஸ்கோப் படம் ஆகும். அதைத் தொடர்ந்து 70 மி.மீ. திரைப்படமாக இந்தியாவில் முழுக்க முழுக்க தயாரிக்கபட்ட *படையோட்டம்* இந்த நிறுவனத்தால் தயாரிக்கபட்டது. இந்தியாவின் முதல் 70 மி.மீ. திரைப்படமான *சோலேயின்* தயாரிப்புக்குப் பிந்தைய பணிகள், ஐக்கிய இராச்சியத்தில் செய்யப்பட்டன. ஆனால் *படையோட்டத்திற்கான* பணிகள் திருவனந்தபுரத்தில் உள்ள பிரசாத் லேப்சில் செய்யப்பட்டன. 1982 ஆம் ஆண்டு, இந்தியாவின் முதல் 3டி திரைப்படமான *மைடியர் குட்டிச்சாத்தான்* இந்நிறுவனத்தில் இருந்து வெளியானது. இந்த மைல்கல் படங்கள் மட்டுமல்லாமல், நவோதயா மலையாளத்தில் *தச்சோளி அம்பு*, *மைடியர் குட்டிச்சாத்தான்*, *மஞ்சில் விரிஞ்ச பூக்கள்*, *படையோட்டம்,* *சாணக்யன்* உள்ளிட்ட பல வெற்றிப் படங்களையும் தயாரித்தது.  
படப்பிடிப்பு வளாகமானது பின்னர் 2000 ஆம் ஆண்டில் தொலைக்காட்சித் துறையின் தேவைகளுக்கு ஏற்ற வகையில் புதுப்பிக்கப்பட்டது. அப்பச்சனின் மகன்கள் ஜிஜோ பொன்னூஸ் மற்றும் ஜோஸ் பொன்னூஸ் நிறுவனத்தை ஏற்று நடத்திவருகின்றனர்.  
நவோதயா ஸ்டுடியோவுடன் இணைந்து அப்பச்சனுக்கு 2011 ஆம் ஆண்டு ஜேசி டேனியல் விருது வழங்கப்பட்டது
# நெகிரி செம்பிலான் மாநில ஆட்சிக்குழு

**நெகிரி செம்பிலான் மாநில ஆட்சிக்குழு** (ஆங்கிலம் ***Negeri Sembilan State Executive Council***; மலாய்: ***Majlis Mesyuarat Kerajaan Negeri Sembilan***) என்பது மலேசியா நெகிரி செம்பிலான் மாநில அரசாங்கத்தின் நிர்வாக ஆட்சிக்குழுவாகும். நெகிரி செம்பிலான் யாம் துவான் பெசார் (*Yang di-Pertuan Besar of Negeri Sembilan*) அவர்களால் நியமிக்கப்பட்ட நெகிரி செம்பிலான் மந்திரி பெசார் (*Negeri Sembilan Menteri Besar*) இந்த ஆட்சிக் குழுவிற்கு தலைமை தாங்குகிறார். அவர் நெகிரி செம்பிலான் மாநில சட்டமன்றத்தில் (*Negeri Sembilan State Legislative Assembly*) அதிகப் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.  
இந்த ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.  
ஆட்சிக்குழு உறுப்பினர்கள் மந்திரி பெசாரால் தேர்ந்தெடுக்கப்பட்டு சுல்தானால் நியமிக்கப்படுகிறார்கள். ஆட்சிக்குழுவிற்கு அமைச்சுகள் இல்லை, மாறாக பல குழுக்கள் உள்ளன. ஒவ்வொரு குழுவும் அந்தக் குழு சார்ந்த மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர் ஒரு குழுவின் தலைவராகச் செயல்படுவார்.
# நெகிரி செம்பிலான் மாநில ஆட்சிக்குழு

## உறுப்பினர்களின் பட்டியல்

### அமினுடின் II ஆட்சிக்குழு

| * ஜனநாயக செயல் கட்சி (4)
* மக்கள் நீதிக் கட்சி (3) | * அம்னோ (4) |
| --- | --- |  
14 ஆகஸ்டு 2023 முதல் உறுப்பினர்கள்:  
| டத்தோ ஸ்ரீ அமினுடின் அருண்
(நெகிரி செம்பிலான் மந்திரி பெசார்) | * இசுலாமிய மதம்
* நிதி
* பாதுகாப்பு
* நிலம்
* இயற்கை வளங்கள்
* உள்கட்டமைப்பு மற்றும் பொது வசதிகள் | பாக்காத்தான் (பி.கே.ஆர்) | சிக்காமட் சட்டமன்றத் தொகுதி | 14 ஆகஸ்டு 2023 | *பதவியில்* |
| --- | --- | --- | --- | --- | --- |
| டத்தோ ஸ்ரீ சலாலுடின் அலியாசு (Senior EXCO) | * கிராமப்புற வளர்ச்சி
* தோட்டம் மற்றும் பொருட்கள்
* விவசாயம், உணவுப் பாதுகாப்பு மற்றும் வாழ்க்கைச் செலவு | பாரிசான் (அம்னோ) | பெர்த்தாங் சட்டமன்றத் தொகுதி | 24 ஆகஸ்டு 2023 |  |
| தியோ கோக் சியோங் | * தொழில்துறை
* முசுலிம் அல்லாதோர் விவகாரங்கள் | பாக்காத்தான் (ஜசெக) | பகாவ் சட்டமன்றத் தொகுதி |  |  |
| நிக்கோல் தான் லீ கூன் | * சுற்றுலா
* கலை மற்றும் கலாசாரம் | புக்கிட் கெப்பாயாங் சட்டமன்றத் தொகுதி |  |  |  |
| வீரப்பன் சுப்ரமணியம் | * நுகர்வோர் விவகாரங்கள்
* மனித வளம்
* பருவநிலை மாற்றம்
* கூட்டுறவு மற்றும் நுகர்வோர் துறை | ரெப்பா சட்டமன்றத் தொகுதி |  |  |  |
| அருள் குமார் ஜம்புநாதன் | * வீட்டுவசதி மற்றும் உள்ளாட்சி
* பொது போக்குவரத்து | நீலாய் சட்டமன்றத் தொகுதி |  |  |  |
| டத்தோ இசுமாயில் லாசிம் | * கல்வி
* மனித மூலதனம் | பாரிசான் (அம்னோ) | செனாலிங் சட்டமன்றத் தொகுதி |  |  |
| முசுதபா நாகூர் | * இளைஞர்கள் மற்றும் விளையாட்டு | பாலோங் சட்டமன்றத் தொகுதி |  |  |  |
| முகமது பைசல் ரம்லி | * பாரம்பரியம்
* அறிவியல், தொழில்நுட்பம் மற்றும் புதுமை
* இலக்கவியல் | லிங்கி சட்டமன்றத் தொகுதி |  |  |  |
| நூர்சுனிதா பேகம் அப்துல்லா | * பெண்கள் விவகாரங்கள்
* சமூக நல | பாக்காத்தான் (பி.கே.ஆர்) | பிலா சட்டமன்றத் தொகுதி |  |  |
| துங்கு சம்ரா துங்கு சுலைமான் | * சுகாதாரம்
* தேசிய ஒற்றுமை
* தகவல்
* தேசிய ஒற்றுமை மற்றும் ஒருங்கிணைப்பு
* அரசு சாரா அமைப்பு (NGO) | அம்பாங்கான் சட்டமன்றத் தொகுதி | } |  |  |
# நெகிரி செம்பிலான் மாநில ஆட்சிக்குழு

## உறுப்பினர்களின் பட்டியல்

### அலுவல் சார்ந்த அரசு உறுப்பினர்கள்

| மாநில செயலாளர் | முகமது சாபிர் இப்ராகிம் |  |
| --- | --- | --- |
| மாநில நிதி அதிகாரி | சொகானி அசன் |  |
| மாநில சட்ட ஆலோசகர் | இசுகந்தர் அலி தேவா | } |
# ஐபோசுடெசு திரிஃபுளோரா

**ஐபோசுடெசு திரிஃபுளோரா** (தாவர வகைப்பாட்டியல்: *Hypoestes triflora*) என்பது முண்மூலிகைக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ஐபோசுடெசு” பேரினத்தில், 138 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1817 ஆம் ஆண்டு வெளிவந்துள்ளதாக, கியூ தாவரவியற் பூங்கா ஆவணகக் குறிப்பு தெரிவிக்கிறது. நடுஆப்பிரிக்கா, சீனா, வங்கதேசம் போன்ற நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாகப் பாரம்பரிய மருத்துவத்தில் பயனாகிறது. குறிப்பாக இரத்த அழுத்த மருத்துவ ஆய்வில் பயனாகிறது.
# குவாரஸ்மின் முகமது I

**குதுப் அத்-தின் முஹம்மது** ( ; முழுப்பெயர் : *குதுப் அட்-துன்யா வா அட்-தின் அபுல்-ஃபாத் முஹம்மது அர்ஸ்லாந்தேகின் இபின் அனுஷ்டெகின்* ) 1097 முதல் 1127 வரை குவாரெஸ்மின் முதல் ஷா ஆவார். அவர் அனுஷ்டேகின் கர்ச்சாய் என்பவரின் மகன் ஆவார்.  
1097 ஆம் ஆண்டில், குதுப் அல்-தின் முஹம்மது செல்ஜுக் சுல்தான் பெர்க்யாருக்கின் இராணுவத் தளபதி ஹபாஷி இபின் அல்துன்-தாக் என்பவரால் குவாரஸ்மின் ஆளுநராக நியமிக்கப்பட்டார். ஹபாஷி இரண்டு செல்ஜுக் அமீர்களான கோடூன் மற்றும் யருக்-தாஷ் ஆகியோரின் கிளர்ச்சியை நிறுத்தினார். அவர்கள் குவாரஸ்மின் முந்தைய ஆளுநரான எகிஞ்சியைக் கொன்று, மாகாணத்தை தாங்களே ஆள விரும்பினர். குதுப் அல்-தின் முஹம்மது குவாரஸ்மின் கட்டுப்பாட்டை எடுத்துக் கொண்டார், மேலும் எகிஞ்சியின் மகன் டோக்ரில்-டெகின் அப்பகுதியைக் கட்டுப்படுத்த முயன்றார்.  
இவரது வாழ்நாளில், குதுப் அல்-தின் முகமது குராசானின் செல்ஜுக் ஆட்சியாளரான அஹ்மத் சஞ்சருக்கு விசுவாசமாக இருந்தார். 1113 அல்லது 1114 இல் அவர் சக செல்ஜுக் அடிமையான கரகானிட் அர்ஸ்லான் கானுக்கு தனது ஆட்சியில் அதிருப்தியடைந்த மத வகுப்புகளால் ஏற்பட்ட கொந்தளிப்பைத் தடுக்க உதவினார். 1119 இல் மேற்கு ஈரான் மற்றும் ஈராக்கில் ஆட்சி செய்த கிரேட் செல்ஜுக் மஹ்மூத் II க்கு எதிரான அஹ்மத் சஞ்சரின் இராணுவப் பிரச்சாரத்திலும் அவர் பங்கேற்றார்.  
குதுப் அல்-தின் முகம்மது 1127-ஆம் ஆண்டில் இறந்தார். இவரது இறப்பைத் தொடர்ந்து இவரது மகன் அட்ஸிஸ் ஆட்சிக்கு வந்தார்.
# அரீனா சபலென்கா

**அரீனா சபலென்கா** (*Aryna Sabalenka*, ; , பிறப்பு: 5 மே 1998) என்பவர் பெலருசிய தொழில்முறை டென்னிசு ஆட்டக்காரர் ஆவார். இவர் மகளிர் டென்னிசு சங்கத்தின் ஒற்றையர், இரட்டையர் இரண்டிலும் முன்னாள் உலக முதல்நிலை ஆட்டக்காரர் ஆவார். சபலென்கா 2023, 2024 ஆத்திரேலியத் திறந்த சுற்றுப் போட்டிகளில் இரண்டு ஒற்றையர் பட்டங்களையும், 2019 அமெரிக்க திறந்த சுற்று, 2021 ஆத்திரேலிய திறந்த சுற்று இரண்டு இரட்டையர் பட்டங்களையும் வென்றுள்ளார், இரண்டிலும் எலிசு மெர்ட்டென்சுடன் கூட்டு சேர்ந்து விளையாடினார். சபலென்கா ஒற்றையர் பிரிவில் 14, இரட்டையர் பிரிவில் ஆறு என மொத்தம் 20 தொழில்-முறைப் பட்டங்களை வென்றுள்ளார்.  
2017 ஆம் ஆண்டு வரை சபலென்கா டென்னிசு உலகில் அறியப்படாதவாக இருந்தார். 2017 இல் பெலருசு கோப்பை அணியில் அலியாக்சாண்ட்ரா சாசுனோவிச்சுடன் இரண்டாம் இடத்தைப் பிடித்தார், அந்த நேரத்தில் இருவரும் தரவரிசையில் முதல் 75 க்கு வெளியே இருந்தனர். 2018, 2019 இரண்டிலும் ஒற்றையர் பிரிவில் உலகின் 11 வது இடத்தைப் பிடித்தார். 2021 இல் இரண்டு ஒற்றையர் அரையிறுதிகளில் விளையாடியதைத் தொடர்ந்து, சபலென்கா உலகின் இரண்டாம் தரவரிசையில் உயர்ந்தார், ஆனால் 2022 இல் அந்த வெற்றியைத் தொடர்ந்து தக்கவைக்க முடியவில்லை. 2023 இல், ஆத்திரேலியத் திறந்த சுற்றில் தனது முதலாவது ஒற்றையர் பட்டத்தை வென்றார். நான்கு பெருவெற்றித் தொடர்களின் அரையிறுதியை எட்டினார். இதன்மூலம் உலகின் முதலாம் தரவரிசையை எட்டினார். அந்தப் பருவத்திற்கான ITF உலக வாகையாளராகவும் ஆனார்.  
சபலென்கா 2019 இல் தொடர்ந்து இரட்டையர் ஆட்டங்களில் விளையாடத் தொடங்கினார். மெர்ட்டென்சுடன் இணைந்து 2019 மார்ச் மாதம் நடந்த இந்தியன் வெல்சு திறந்த சுற்று, மயாமி திறந்த சுற்று ஆகிய இரண்டு கட்டாயப் போட்டிகளை வென்றார். ஆண்டின் பிற்பகுதியில் அமெரிக்க திறந்த சுற்று இரட்டையர் பட்டத்திற்குப் பிறகு, முதல் முறையாக 2019 மகளிர் டென்னிசு சங்க இறுதிப் போட்டிக்கும் தகுதி பெற்றார்.
# அரீனா சபலென்கா

## தொழில் புள்ளிவிவரங்கள்

### பெருவெற்றித் தொடர்கள்

#### ஒற்றையர்

| தொடர் | 2016 | 2017 | 2018 | 2019 | 2020 | 2021 | 2022 | 2023 | 2024 | SR | வெ–தோ | வெற்றி % |
| --- | --- | --- | --- | --- | --- | --- | --- | --- | --- | --- | --- | --- |
| align=ஆத்திரேலிய திறந்த சுற்று | A | Q2 | 1R | 3R | 1R | 4R | 4R | **வெ** | **வெ** | 2 / 7 | 22–5 |  |
| align=பிரெஞ்சு திறந்த சுற்று | A | Q1 | 1R | 2R | 3R | 3R | 3R | SF | 0 / 6 | 12–6 |  |  |
| align=விம்பிள்டன் | A | 2R | 1R | 1R | NH | SF | A | SF | 0 / 5 | 11–5 |  |  |
| align=அமெரிக்கத் திறந்த சுற்று | Q2 | Q1 | 4R | 2R | 2R | SF | SF | F | 0 / 6 | 21–6 |  |  |
| colspan=11 style=text-align:**தொழில் புள்ளிவிபரம்** |  |  |  |  |  |  |  |  |  |  |  |  |
| align=ஆண்டிறுதித் தரவரிசை | 159 | 78 | 11 | 11 | 10 | 2 | 5 | 2 | **$20,377,563** | } |  |  |
# அரீனா சபலென்கா

## தொழில் புள்ளிவிவரங்கள்

### பெருவெற்றித் தொடர்கள்

#### இரட்டையர்

| சுற்று | 2018 | 2019 | 2020 | 2021 | 2022 | SR | W–L | Win % |
| --- | --- | --- | --- | --- | --- | --- | --- | --- |
| align=ஆத்திரேலியத் திறந்த சுற்று | 1R | 3R | QF | **வெ** | A | 1 / 4 | 10–3 |  |
| align=பிரெஞ்சு திறந்த சுற்று | A | SF | 2R | A | A | 0 / 2 | 5–2 |  |
| align=விம்பிள்டன் | 2R | QF | NH | A | A | 0 / 2 | 4–2 |  |
| align=அமெரிக்கத் திறந்த சுற்று | 3R | **வெ** | QF | A | A | 1 / 3 | 10–2 |  |
| style=text-align:வெற்றி–தோல்வி | 3–3 | 15–3 | 6–3 | 5–0 | 0–0 | 2 / 11 | 29–9 | } |
# அரீனா சபலென்கா

## தொழில் புள்ளிவிவரங்கள்

### பெருவெற்றித் தொடர் இறுதிப் போட்டிகள்

#### ஒற்றையர்: 3 (2 பட்டங்கள், 1 இரண்டாமிடம்)

| முடிவு | ஆன்டு | சுற்று | தரை | எதிராளி | ஆட்ட எண்ணிக்கை |
| --- | --- | --- | --- | --- | --- |
# அரீனா சபலென்கா

## தொழில் புள்ளிவிவரங்கள்

### பெருவெற்றித் தொடர் இறுதிப் போட்டிகள்

#### இரட்டையர்: 2 (2 பட்டங்கள்)

| முடிவு | ஆண்டு | சுற்று | தரை | இணை | எதிராளிகள் | ஆட்ட எண்ணிக்கை |  |
| --- | --- | --- | --- | --- | --- | --- | --- |
| வெற்றி | 2019 | அமெரிக்கத் திறந்த சுற்று | கடினத்தரை | எலீசு மெர்ட்டென்சு | விக்டோரியா அசரென்கா
ஆசுலி பார்ட்டி | 7–5, 7–5 |  |
| வெற்றி | 2021 | ஆத்திரேலியத் திறந்த சுற்று | கடினத்தரை | எலீசு மெர்ட்டென்சு | பார்பரா கிரெச்சிக்கோவா
கத்தரினா சினியக்கோவா | 6–2, 6–3 | } |
# இரிச்சர்டு இவான்சு சூல்டெசு

**இரிச்சர்டு இவான்சு சூல்டெசு** (*Richard Evans Schultes, SHULL-tees*;) சூல்டெசு *The Plants of the Gods: Their Sacred, Healing, and Hallucinogenic Powers* (1979) போன்ற சிறப்பு மிக்க நூல்களை எழுதியுள்ளார். LSD யைக் கண்டுபிடித்த வேதியியலாளர் ஆல்பர்ட் ஹாஃப்மேனுடன் இணைந்து எழுதிய, அவருடைய நூல் மிகப் பிரபலமான படைப்பாகக் கருதப்படுகிறது. அந்நூல் கிறிசுடியன் ராட்சு, 1998 மூலம் செருமன் மொழிபெயர்ப்பின் அடிப்படையில் விரிவாக்கப்பட்ட இரண்டாவது பதிப்பாகும்.
# இரிச்சர்டு இவான்சு சூல்டெசு

## வாழ்க்கை வரலாறு

சூல்டெசு, அமெரிக்க ஐக்கிய நாடுகளிலுள்ள பாசுடனில் பிறந்தார். அவரது தந்தை ஒரு குழாய் பணியாளர்.
- 1992 ஆம் ஆண்டு, இலண்டனின் இலின்னியன் சொசைட்டியின், தங்கப் பதக்கத்தைப் பெற்றார். இவ்விருது, தாவரவியலில் மிகவும் மதிப்புமிக்கதாகும்.
- உலக வனவிலங்கு நிதியத்திலிருந்து தங்கப் பதக்கம் பெற்றார்.
# அய்யனகெரே

**அய்யனகெரே** (*Ayyanakere*) என்பது இந்தியாவின் கருநாடகத்தின் சகராயபட்னம் கிராமத்திற்கு அருகிலுள்ள ஒரு ஏரியாகும். இது சிக்மகளூரில் இருந்து 18 கி.மீ தொலைவில் அமைந்துள்ளது. இந்த ஏரியின் நீரானது சுமார் 15 கி.மீ தொலைவு வரை உள்ள பல கிராமங்களின் வேளாண் பணிகளுக்கு முக்கிய நீர் ஆதாரமாக உள்ளது. ஏரியில் இருந்து பாசணத்துக்கு தண்ணீர் கொண்டு செல்ல 10 கால்வாய்கள் உள்ளன.
# அய்யனகெரே

## ஏரி

இந்த ஏரி முதலில் சகராயபட்னம் என்ற கிராமத்தின் ஆட்சியாளரான ருக்மாங்கத ராயரால் கட்டப்பட்டது என்றும் பின்னர் கி.பி 1156 இல் போசள மன்னர்களால் புதுப்பிக்கப்பட்டது என்றும் நம்பப்படுகிறது. இதனால் 1560 எக்டேர் விவசாய நிலம் பாசன வசதி பெறுகிறது. சகுனகிரி மலையை பின்னணியாக கொண்டுள்ள அழகிய நிலப்பரப்புக்காக இந்த ஏரி அறியப்படுகிறது. ஆனால் போதுமான வசதிகள் இல்லாததால் சுற்றுலா பயணிகள் இந்த ஏரியைப் பார்க்க வருவதில்லை.
# பெர்புரோமைல் புளோரைடு

**பெர்புரோமைல் புளோரைடு** (*Perbromyl fluoride*) என்பது BrO<sub>3</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# பெர்புரோமைல் புளோரைடு

## தயாரிப்பு

ஐதரோபுளோரிக் அமிலத்தில் கரைக்கப்பட்ட பொட்டாசியம் பெர்புரோமேட்டு கரைசலுடன் ஆண்டிமனி பெண்டாபுளோரைடை சேர்த்து வினைபுரியச் செய்தால் பெர்புரோமைல் புளோரைடு உருவாகும்.:
::KBrO<sub>4</sub> + 2SbF<sub>5</sub> + 3HF → BrO<sub>3</sub>F + K[SbF<sub>6</sub>] + H[SbF<sub>6</sub>]•H<sub>2</sub>O
# பெர்புரோமைல் புளோரைடு

## இயற்பியல் பண்புகள்

பெர்புரோமைல் புளோரைடு நிறமற்ற வாயுவாக உருவாகிறது. இது ஈரப்பதம் இல்லாத நிலையில் நிலைப்புத்தன்மையுடன் இருக்கும்.
# பெர்புரோமைல் புளோரைடு

## வேதிப் பண்புகள்

பெர்புரோமைல் புளோரைடு தண்ணீருடன் வினையில் ஈடுபடும்.
::BrO<sub>3</sub>F + H<sub>2</sub>O → HBrO<sub>4</sub> + HF
# லல்லு சிங்

**லல்லு சிங்** (*Lallu Singh*)(பிறப்பு 1 நவம்பர் 1954) பாரதிய ஜனதா கட்சியின் உறுப்பினர் மற்றும் 2014 இந்தியப் பொதுத் தேர்தல்களிலும், மீண்டும் 2019 மக்களவைத் தேர்தலிலும் அயோத்தி மக்களவைத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்றுள்ளார்.
# லல்லு சிங்

## இளமை

லல்லு சிங் நவம்பர் 1, 1954 அன்று சிறீ பகவான் சிங் மற்றும் சுந்தரதேவி ஆகியோரின் மகனாக உத்தரப் பிரதேசத்தின் அயோத்தி மாவட்டத்திலுள்ள அயோத்தி நகருக்கு அருகில் உள்ள ராய்ப்பூர் என்ற கிராமத்தில் பிறந்தார்.
# லல்லு சிங்

## அரசியல்

- 1991 – 2012: உத்திரப் பிரதேச சட்டமன்ற உறுப்பினர் (ஐந்து முறை 1991,1993, 1996, 2002,2007) அயோத்தி சட்டசபை தொகுதி
- மே 2014: 16வது மக்களவைக்கு உறுப்பினர். 23 மே 2019 அன்று நடந்த தேர்தலில் வெற்றி பெற்று நாடாளுமன்ற உறுப்பினரானார்.
# பெரயோடைல் புளோரைடு

**பெரயோடைல் புளோரைடு** (*Periodyl fluoride*) என்பது IO<sub>3</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. முதன்முதலில் 1950 ஆம் ஆண்டுகளில் பெரயோடைல் புளோரைடு தயாரிக்கப்பட்டது.
# பெரயோடைல் புளோரைடு

## தயாரிப்பு

ஐதரோபுளோரிக் அமிலத்தில் கரைக்கப்பட்ட பொட்டாசியம் பெரயோடேட்டு கரைசலை புளோரினேற்றம் செய்து பெரயோடைல் புளோரைடு தயாரிக்கப்படுகிறது.:  
::KIO<sub>4</sub> + 2HF → IO<sub>3</sub>F + KF + H<sub>2</sub>O
# பெரயோடைல் புளோரைடு

## இயற்பியல் பண்புகள்

பெரயோடைல் புளோரைடு நிறமற்ற படிகங்களாக உருவாகிறது. 90 முதல் 100 பாகை செல்சியசு வெப்பநிலையில் சிதைவடைகிறது.
# நல்லூர்நாடு

**நல்லூர்நாடு** (*Nalloornad*) என்பது கேரள மாநிலத்தில் வயநாடு மாவட்டத்தில் மானந்தவாடிக்கு அருகில் உள்ள ஒரு கிராமம் ஆகும்.
# நல்லூர்நாடு

## மக்கள்தொகையியல்

ஆம் ஆண்டு இந்திய மக்கள் தொகைக் கணக்கெடுப்பின்படி, இங்கு 7920 ஆண்கள் மற்றும் 7628 பெண்களுடன் 15548 பேர் வாழ்ந்தனர்.
# நல்லூர்நாடு

## போக்குவரத்து

நல்லோர்நாடு கிராமத்தை மானந்தவாடி அல்லது கல்பெட்டாவில் இருந்து அடையலாம். பெரிய காட் சாலை மானந்தவாடியை கண்ணூர் மற்றும் தலச்சேரியை இணைக்கிறது. தாமரச்சேரி மலைப்பாதையானது கோழிக்கோடு கல்பெட்டாவை இணைக்கிறது. குட்டியடி மலைப்பாதை வடகரையை கல்பெட்டா மற்றும் மானந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நிலம்பூரில் இருந்து ஊட்டி செல்லும் சாலையும் மேப்பாடி கிராமத்தின் வழியாக வயநாட்டுடன் இணைக்கப்பட்டுள்ளது.  
அருகிலுள்ள ரயில் நிலையம் மைசூரில் உள்ளது மற்றும் அருகிலுள்ள விமான நிலையங்கள் கோழிக்கோடு சர்வதேச விமான நிலையம் -120 கி.மீ. தொலைவிலும் பெங்களூரு சர்வதேச விமான நிலையம் -290 கி.மீ. தொலைவிலும் மற்றும் கண்ணூர் சர்வதேச விமான நிலையம் 58 கி.மீ தொலைவிலும் அமைந்துள்ளன.
# தட்டேகெரே

**தட்டெகெரே** (*Thattekere*) என்பது கருநாடகத்தின், ராமநகர மாவட்டத்தில் கனகபுரா வட்டத்தில் உள்ள ஒரு சிற்றூர் ஆகும். இதுபெங்களூரில் இருந்து 40 கி.மீ. தொலைவில் உள்ளது. இந்த ஊரானது 2011 ஆண்டு மக்கள் கணக்கெடுப்பின்படி 1293 மக்கள்தொகையைக் கொண்டுள்ளது. இந்த சிற்றூரானது அங்கு உள்ள ஏரியின் பெயராலேயே அழைக்கப்படுகிறது. இது ஒரு சுற்றுலா தலமாகும், "தட்டே" என்றால் தட்டு மற்றும் "கெரே" என்பது கன்னடத்தில் ஏரி என்று பொருளாகும்.  
இப்பகுதி பன்னேருகட்டா தேசியப் பூங்காவின் யானை வழித்தடத்தில் அமைந்துள்ளது. தட்டேகெரே ஏரியின் மேற்குப் பகுதியில் உள்ள கிராமத்தில் ஒரு மகாதேசுவரர் கோயில் உள்ளது. இப்பகுதி பறவை நோக்கல் இடமாகும். இந்த ஊருக்கு அருகில் மற்றொரு சுற்றுலா தலமான முத்யால மடுவு உள்ளது.<div></div>
# பெர்டெக்னிடைல் புளோரைடு

**பெர்டெக்னிடைல் புளோரைடு** (*Pertechnetyl fluoride*) என்பது TcO<sub>3</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டெக்னீசியம், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. முதன்முதலில் 1963 ஆம் ஆண்டில் எச். செலிக்கு மற்றும் ஜி. மால்ம் ஆகியோர் பெர்டெக்னிடைல் புளோரைடை தயாரித்தனர்.
# பெர்டெக்னிடைல் புளோரைடு

## தயாரிப்பு

150 பாகை செல்சியசு வெப்பநிலையில் டெக்னீசியம்(IV) ஆக்சைடுடன் புளோரின் வாயுவைச் சேர்த்தால் பெர்டெக்னிடைல் புளோரைடு உருவாகும்.:
::3TcO<sub>2</sub> + 4F<sub>2</sub> -> 2TcO<sub>3</sub>F + TcF<sub>6</sub>  
- நீரற்ற ஐதரசன் புளோரைடுடன் அம்மோனியம் பெர்டெக்னிகேட்டைச் சேர்த்து வினைபுரியச் செய்தாலும் பெர்டெக்னிடைல் புளோரைடு உருவாகும். :
::NH<sub>4</sub>TcO<sub>4</sub> + 2HF -> TcO<sub>3</sub>F + NH<sub>4</sub>F + H<sub>2</sub>O
# பெர்டெக்னிடைல் புளோரைடு

## இயற்பியல் பண்புகள்

பெர்டெக்னிடைல் புளோரைடு மஞ்சள் நிறத்தில் உருவாகிறது.
# பெர்டெக்னிடைல் புளோரைடு

## வேதிப் பண்புகள்

பெர்டெக்னிடைல் புளோரைடை நீராற்பகுத்தல் வினைக்கு உட்படுத்தினால் பெர்டெக்னிடிக் அமிலமும் ஐதரோபுளோரிக் அமிலமும் உருவாகின்றன.
::TcO<sub>3</sub>F + H<sub>2</sub>O -> HTcO<sub>4</sub> + HF
ஆர்சனிக் பெண்டாபுளோரைடு அல்லது ஆண்டிமனிபெண்டாபுளோரைடு சேர்மத்துடனும் பெர்டெக்னிடைல் புளோரைடு வினைபுரிகிறது.
# குப்தப் பேரரசர்களின் பட்டியல்

**குப்தப் பேரரசு** (அண். பொ. ஊ. 319–550) என்பது இந்தியா முழுவதும் பரவியிருந்த பேரரசு ஆகும். இது பெரும்பாலான இந்தியத் துணைக்கண்டம் முழுவதும் பரவியிருந்தது. முதலாம் சந்திரகுப்தர், சமுத்திரகுப்தர், இரண்டாம் சந்திரகுப்தர் மற்றும் ஸ்கந்தகுப்தர் ஆகியோர் குப்தப் பேரரசின் மிகுந்த சக்தி வாய்ந்த பேரரசர்கள் ஆவர்.
# குப்தப் பேரரசர்களின் பட்டியல்

## ஆட்சியாளர்களின் பட்டியல்

| முதலாம் சிறீ குப்தன் | அரசமரபை தோற்றுவித்தவர். |  |
| --- | --- | --- |
| கடோத்கஜன் | பொ. ஊ. 280/290–319 |  |
| முதலாம் சந்திர-குப்தன் | பொ. ஊ. 319–335 | இவரது பட்டமான *மகா ராஜாதி ராஜா* அரசமரபின் முதல் பேரரசர் இவர் என பரிந்துரைக்கிறது. லிச்சாவி இளவரசியான குமார தேவியுடனான இவரது திருமணமானது இவரது அரசியல் சக்தியை விரிவாக்க இவருக்கு உதவியது என நவீன கால வரலாற்றாளர்கள் மத்தியில் ஒரு கருத்தியலானது பரவலாக ஏற்றுக் கொள்ளப்பட்ட போதிலும், இவர் எவ்வாறு தன்னுடைய சிறிய பூர்வீக இராச்சியத்தை ஒரு பேரரசாக மாற்றினார் என்பது தெரியவில்லை. |
| சமுத்திர-குப்தன் | பொ. ஊ. 335–375 | இவர் வட இந்தியாவின் பல மன்னர்களை தோற்கடித்தார். அவர்களது நிலப் பரப்புகளை தன்னுடைய பேரரசுடன் இணைத்தார். இந்தியாவின் தென்கிழக்கு கடற்கரையின் பக்கவாட்டிலும் கூட இவர் அணி வகுத்தார். பல்லவ இராச்சியம் வரை முன்னேறினார். இதனுடன் எல்லைப் புறத்தில் இருந்த இராச்சியங்கள் மற்றும் பழங்குடியின சிலவர் ஆட்சி அமைப்புகளில் பலவற்றையும் இவர் அடி பணிய வைத்தார். மேற்கில் இராவி ஆறு முதல் கிழக்கில் பிரம்மபுத்திரா ஆறு வரையிலும், வடக்கே இமயமலை அடி வாரம் முதல் தென்மேற்கே நடு இந்தியா வரையிலும் இவரது பேரரசானது விரிவடைந்திருந்தது; தென்கிழக்கு கடற்கரையின் பக்கவாட்டில் இருந்த ஏராளமான ஆட்சியாளர்கள் இவருக்கு திறை செலுத்தி வந்தனர். |
| கச்சன் | பொ. ஊ. நடு 4ஆம் நூற்றாண்டு | எதிரி சகோதரன் அல்லது மன்னன், அனேமாக ஆட்சியை முறையின்றி கைப்பற்றியவன், இவனை ஆட்சியாளராக குறிப்பிடும் நாணயங்கள் உள்ளன; சமுத்திரகுப்தரும் இவரும் ஒரு வேளை ஒரே நபராக இருந்திருக்கலாம் என்று கருதப்படுகிறது. |
| இராம-குப்தன் |  |  |
| இரண்டாம் சந்திர-குப்த விக்கிரமாதித்தன் | பொ. ஊ. 375–415 | தனது தந்தை சமுத்திரகுப்தரின் விரிவாக்கக் கொள்கையை தொடர்ந்தார்; வரலாற்று ஆதாரங்கள் இவர் மேற்கு சத்ரபதிகளைத் தோற்கடித்தார் என்று பரிந்துரைக்கின்றன, மற்றும் மேற்கே சிந்து ஆறு முதல் கிழக்கே வங்காளம் வரையிலும், வடக்கே இமயமலை அடி வாரம் முதல் தெற்கே நருமதை வரையிலும் குப்தப் பேரரசை விரிவாக்கினார். |
| முதலாம் குமார-குப்தன் | பொ. ஊ. 415–455 | தான் பெற்ற நிலப்பரப்பின் கட்டுப்பாட்டு இவர் பேணி வந்தார் என்று தோன்றுகிறது. இது மேற்கே குசராத்து முதல் கிழக்கே வங்காளம் வரை பரவியிருந்தது. |
| ஸ்கந்த-குப்தன் | பொ. ஊ. 455–467 | குப்த குடும்பத்தை துரதிஷ்ட நிலையில் இருந்து இவர் மீட்டர் என்று குறிப்பிடப்படுகிறது. இவருக்கு முன்னர் ஆட்சியில் இருந்தவரின் கடைசி ஆண்டுகளின் போது பேரரசானது கடினமான சூழ்நிலைகளில் இருந்தது என்பதை பரிந்துரைப்பதற்கு இது வழி வகுத்தது. ஒரு வேளை புஷ்யமித்திரர் மற்றும் ஊணர்களின் தாக்குதலுக்கு பேரரசு உள்ளாகி இருக்கலாம் என கருதப்படுகிறது. கடைசி பெரும் குப்த பேரரசராக இவர் பொதுவாகக் கருதப்படுகிறார். |
| புரு-குப்தன் | பொ. ஊ. 467–473 |  |
| இரண்டாம் குமார-குப்த கிரமாதித்தன் | பொ. ஊ. 473–476 |  |
| புத்த-குப்தன் | பொ. ஊ. 476–495 | கன்னோசியின் ஆட்சியாளர்களுடன் இவர் நெருங்கிய தொடர்பைக் கொண்டிருந்தார். இவர்கள் இணைந்து வட இந்தியாவின் செழிப்பான சமவெளிகளிலிருந்து அல்சோன் ஊணர்களை (ஹூணர்கள்) விரட்டியடிக்க விரும்பினர். |
| நரசிம்ம-குப்த பாலாதித்தன் | பொ. ஊ. 495–530 |  |
| மூன்றாம் குமார-குப்தன் | பொ. ஊ. 530–540 |  |
| விஷ்ணு-குப்த சந்திராதித்தன் | பொ. ஊ. 540–550 |  |
# வீரப்பன் சுப்பிரமணியம்

**வீரப்பன் சுப்பிரமணியம்** (*Veerapan Superamaniam*; சீனம்: 维拉潘·苏马曼尼亚姆; பிறப்பு: 30 மார்ச் 1975) என்பவர் மலேசிய அரசியல்வாதி; நெகிரி செம்பிலான் மாநில சட்டமன்ற உறுப்பினர்; நெகிரி செம்பிலான் மாநில ஆட்சிக்குழு உறுப்பினர் ஆவார்.  
இவர் நெகிரி செம்பிலான் மாநிலத்தின் சுகாதாரம், சுற்றுச்சூழல், கூட்டுறவு, நுகர்வோர் துறை தொடர்பான விவகாரங்களுக்கு பொறுப்பு வகிக்கும் மாநில அமைச்சராகவும் பொறுப்பு வகிக்கின்றார். மலேசியாவில் மாநில அமைச்சர்களை மாநில ஆட்சிக்குழு உறுப்பினர் என்று அழைப்பது வழக்கம்.  
இவர் ஆளும் பாக்காத்தான் அரப்பான் கூட்டணி அரசாங்கத்தின் ஒரு கூட்டணிக் கட்சியான ஜனநாயக செயல் கட்சியின் மூத்த உறுப்பினரும் ஆவார்.
# வீரப்பன் சுப்பிரமணியம்

## பொது

### பதவிகள்

- நெகிரி செம்பிலான் மாநில ஆட்சிக்குழு உறுப்பினர் - பாக்காத்தான் அரப்பான்
- நெகிரி செம்பிலான் மந்திரி பெசார் அமினுடின் அருண் (மே 2018 - தற்போது வரையில்)
- நெகிரி செம்பிலான் மாநில சட்டமன்றம் - ரெப்பா சட்டமன்ற தொகுதி (மார்ச் 2008 தொடக்கம்)
# வீரப்பன் சுப்பிரமணியம்

## தம்பின் சட்டமன்றத் தொகுதிகள்

தம்பின் மாவட்டத்தின் சட்டமன்றத் தொகுதிகள்; 2023-ஆம் ஆண்டு; மலேசியாவின் தேர்தல் ஆணையம் வெளியிட்ட பொதுத் தேர்தல் முடிவுகள்.  
| மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- |
# வீரப்பன் சுப்பிரமணியம்

## தேர்தல் முடிவுகள்

**'''நெகிரி செம்பிலான் மாநில சட்டமன்றம்'''**  
| 2008 | **N36** **ரெப்பா** | **வீரப்பன் சுப்பிரமணியம்** (**ஜசெக**) | **5,977** | **52.43%** | யாப் சியோங் பூக் (மசீச) | 5,424 | 47.57% | 11,842 | 553 | 74.86% |
| --- | --- | --- | --- | --- | --- | --- | --- | --- | --- | --- |
| 2013 | **வீரப்பன் சுப்பிரமணியம்** (**ஜசெக**) | **8,293** | **51.73%** | Yap Seong Fook (மசீச) | 6,349 | 39.60% | 16,323 | 1,944 | 85.70% |  |
| பாட்சில் பக்கார் (சுயேச்சை) | 1,390 | 8.67% |  |  |  |  |  |  |  |  |
| 2018 | **வீரப்பன் சுப்பிரமணியம்** (**ஜசெக**) | **9,568** | **58.57%** | கோ கிம் சுவீ (மசீச) | 4,810 | 29.45% | 16,580 | 4,758 | 84.00% |  |
| அப்துல் ரசாக் அப்தில் அலீம் (பாஸ்) | 1,957 | 11.98% |  |  |  |  |  |  |  |  |
| 2023 | **வீரப்பன் சுப்பிரமணியம்** (**ஜசெக**) | '11,507''' | **67.43%** | யோங் லி இயி (கெராக்கான்) | align=5,557 | 32.57% | 17,257 | 5,950 | 63.25% | } |
# சிறீகந்த்

**'சிறீகந்த்**( *Shrikhand*) என்பது இந்திய துணைக்கண்டத்தின் பாரம்பரிய இனிப்பு வகையாகும். இது வடிகட்டிய தயிரில் இருந்து தயாரிக்கப்படுகிறது. இது பெரும்பாலும் தாலியுடனோ அல்லது பூரிகளுடன் பரிமாறப்படுகிறது. குசராத்தி மற்றும் மராத்தி உணவு வகைகளில் இது ஒரு பாரம்பரிய இனிப்பு.
# சிறீகந்த்

## வரலாறு

குசராத்திகள் மற்றும் மராத்தியர்கள் இருவரும் இதனை கண்டுபிடித்ததாகக் கூறுகின்றனர். ஒரு பிரபலமான புராணத்தின் படி, சிறீகந்த்மேய்ப்பர்களால் கண்டுபிடிக்கப்பட்டது. இரவில் பயணம் செய்யும் போது தயிரை எளிதாக எடுத்துச் செல்ல, அவர்கள் அதன் மோரை வடிகட்டினர். வடிகட்டப்பட்ட தயிர் காலையில் புளிப்பாக மாறியதால், அவர்கள் அதை இன்னும் சுவையாக மாற்ற சர்க்கரையுடன் கலந்து, இந்த இனிப்பை உருவாக்கியதாகத் தெ ரிகிறது  
உணவு வரலாற்றாசிரியர் கேடி அச்சயாவின் கூற்றுப்படி, சிறீகந்த் முதன்முதலில் கிமு 500 இல் உருவாக்கப்பட்டது எனத் தெரிகிறது.* இன்டியன் புட்: ஏ ஹிஸ்டாரிகள் கம்பேனியன்* என்ற அவரது புத்தகத்தில், "தயிரிலிருந்து நீரை நீக்க, அதனை ஒரு மஸ்லின் பையில் சில மணி நேரம் தொங்கவிடப்படுகிறது பின்னர் சர்க்கரை மற்றும் மசாலாப் பொருட்கள் கலந்து சிறீகந்த் தயாரிக்கப்படுகிறது" எனக் கூறுகிறார்.  
11 ஆம் நூற்றாண்டின் கன்னடக் கவிஞர் இரண்டாம் சவுந்தராயர், *லோகோபகரா* என்ற விவசாயம் பற்றிய தனது புத்தகத்தில் சுவைகள் மற்றும் மசாலாப் பொருட்களுடன் வடிகட்டப்பட்ட தயிரில் தயாரிக்கப்படும் சிகாரினி என்ற சிறீகர்த் செய்முறையை வழங்கினார். 1508 ஆம் ஆண்டில் சைன மன்னன் மூன்றாம் மங்கராசாவால் எழுதப்பட்ட *சூபசாத்திரம்* என்ற சமையல் புத்தகமும் சிறீகந்த் பற்றிக் குறிப்பிடுகிறது
# சாகீத் லத்தீப்

**சாகீத் லத்தீப்** ( *Shaheed Lateef* ) (11 ஜூன் 1913 - 16 ஏப்ரல் 1967) பாலிவுட் திரைப்பட இயக்குநரும், திரைக்கதை ஆசிரியரும் மற்றும் தயாரிப்பாளரும் ஆவார். தேவ் ஆனந்தின் வாழ்க்கையைத் தொடங்கிய *ஜித்தி* (1948) மற்றும் திலிப் குமார் மற்றும் காமினி கௌஷல் நடித்த *அர்ஸூ* (1950) போன்ற படங்களை இவர் தயாரித்துள்ளார்..
# சாகீத் லத்தீப்

## ஆரம்ப வாழ்க்கை மற்றும் பின்னணி

இவர் சாதத் ஹசன் மாண்டோவுடன் நட்புடன் இருந்தார். ஆனாலும் இசுமத் சுகதாய் (1915-1991) என்ற உருது எழுத்தாளரை 1941 இல் திருமணம் செய்து கொண்டார். இவர்களுக்கு இரண்டு மகள்கள் இருந்தனர்.
# சாகீத் லத்தீப்

## தொழில்

மும்பை சென்ற லத்தீப் இந்தித் திரையுலகின் புகழ்பெற்ற திரைப்பட அரங்கமான பாம்பே டாக்கீஸில் தனது வாழ்க்கையைத் தொடங்கினார். அங்கு அசோக் குமார் நடித்த *நயா சன்சார்* (1941), தொடர்ந்து அமியா சக்ரவர்த்தியின் *அஞ்சான்* (1941) மற்றும் கியான் முகர்ஜியின் *ஜூலா* (1941 போன்ற படத்திற்கு உரையாடல்களை எழுதினார். தனது மனைவி இசுமத் கத்தாயின் கதை எழுத *ஜித்தி* (1948) என்ற படத்தின் மூலம் இயக்குநராக அறிமுகமானார். இந்த திரைப்படம் நடிகர் தேவ் ஆனந்தின் வாழ்க்கையையும் நிலை நிறுத்தியது. கணவன் மனைவி இருவரும் பல படங்களில் இணைந்து பணியாற்றினார்கள்.
# இறப்பு

சாகீத் லத்தீப் 1967 ஏப்ரல் 16 அன்று மகாராட்டிராவின் மும்பையில் இறந்தார்.
# விக்கிப்பீடியா:பெண்ணியமும் நாட்டார் மரபும் 2024

<div>
| திட்டம் | தலைப்புகள் | விதிகள் | பரிசுகள் | } |
| --- | --- | --- | --- | --- |
</div>
**பெண்ணியமும் நாட்டார் மரபும் 2024 திட்டமானது, விக்கிப்பீடியாவில் பண்பாட்டின் பன்முகத்தன்மையை அதிகரிக்க ஒவ்வொரு ஆண்டும் விக்கிமீடியா அறக்கட்டளையால் நடத்தப்படுகிறது. இந்தாண்டு குறிப்பாக உலகளாவிய நாட்டார் மரபுகளை ஆவணப்படுத்தவும், பாலின வேறுபாட்டினைக் குறைப்பதற்காகவும் முயல்கிறது. மேலும் அதை மையமாகக் கொண்ட தலைப்புகளில் கவனம் செலுத்துகிறது.**</span>